TULTA JERUSALEMISTA
Shalom, rakkaat katsojat! On ilo puhua teille taas.
Uskon että tämä ohjelma auttaa teitä kasvamaan hengessä.
Tänään puhun viikon lukukappaleesta nimeltä "Käske".
Tämä mielenkiintoinen lukukappale puhuu eräästä käskystä, -
joka oli tärkeä Israelin lapsille, -
ja varsinkin meille, jotka uskomme Uuteen liittoon, -
ja jotka haluamme kasvaa suhteessamme Herraan Jeshuaan.
Uskon, että tämä auttaa meitä monin tavoin.
Aloitetaan 2. Mooseksen kirjan luvusta 27.
2. Moos. 27:20―21: -
"Ja käske israelilaisten..." Herra puhuu Moosekselle.
"...tuoda sinulle puhdasta, survomalla saatua öljypuun öljyä -
seitsenhaaraista lamppua varten, -
että lamput aina voidaan nostaa paikoilleen.
Ilmestysmajassa, ulkopuolella esirippua, joka on lain arkin edessä, -
hoitakoon Aaron poikineen niitä illasta aamuun asti Herran edessä.
Tämä olkoon ikuinen säädös, -
jota israelilaiset noudattakoot sukupolvesta sukupolveen."
Jumala sanoi siis Moosekselle: "Käske, tetsave, israelilaisia."
Samaa juurta on myös "käsky", mitsva.
Israelilaisten piti tuoda puhdasta, survomalla saatua oliiviöljyä.
Sydäntäni koskettaa syvästi se, -
että kahta lukua aiemmassa lukukappaleessa -
Jumala kehotti kokoamaan anteja -
jokaiselta, jonka sydän on siihen altis.
Annit olivat kultaa, hopeaa ja muuta sellaista, -
ja nehän ovat kalliimpia kuin öljy.
Jumala ei kuitenkaan käske tuomaan kultaa ja hopeaa.
Hän vain pyytää niitä.
Tässä Mooseksen täytyy kuitenkin käskeä israelilaisia tuomaan öljyä.
Mitä se tarkoittaa?
Sitä, että elämme Messiaan voitelussa joka päivä.
Muistatteko, kun opetin Messiaan voitelusta?
Elämme Messias Jeshuan ja Pyhän Hengen voitelussa.
Jotta valomme palaisi -
ja elämämme toimisi todistuksena ihmisille, -
meidän on pidettävä huoli öljystä.
Öljyä on tuotava joka päivä. Se on käsky Herralta.
Se ei koske vain Israelin lapsia, -
koska se ei tarkoita vain konkreettista öljyn tuomista.
Öljy ei ole niin kallista kuin kulta tai hopea.
Jokaisen perheen piti huolehtia Jumalan huoneesta.
Uusi testamentti sanoo, että me olemme Jumalan temppeli.
Meidän on päivittäin huolehdittava voiteluöljystä, -
jotta todistuksemme olisi vahva ja valomme loistaisi pimeydessä.
Suureksi suruksemme maailma on pimeydessä.
Maailma kärsii kaikenlaisista ongelmista ja sodista.
Maailmassa on pimeys, -
eikä se ole mikään uusi asia.
Jesaja sanoo jakeessa 60:2: -
"Sillä katso, pimeys peittää maan ja synkeys kansat..."
Maailman pimeys ei ole uusi asia.
Meidän on elettävä Pyhän Hengen voitelussa.
Mistä se öljy tulee?
Itse Jumalalta, Jumalan Pyhältä Hengeltä.
Miten saamme sitä öljyä?
Miten sitä riittää elämässämme, ja miten loistamme pimeydessä?
Mielenkiintoinen kysymys, ja vastaus siihen on yksinkertainen.
Jos kasvamme suhteessamme Pyhään Henkeen, -
ja olemme päivittäisessä elämässämme yhteydessä Häneen, -
ja omistamme aikaamme rukoukselle, -
Jumalan Sanan lukemiselle ja tutkiskelulle, -
ja jos olemme aina alttiita kuuntelemaan, -
mitä Jumalan Henki meille sanoo, -
öljyä tulee lisää.
On tärkeä ymmärtää, että tämä on käsky.
Kaikkein tärkein käsky alkaa sanalla "kuule", -
sekä Vanhassa että Uudessa testamentissa.
Meillä on oltava sellainen asenne, -
että haluamme kuulla, mitä Jumala meille sanoo.
Ja meillähän on Toora, Profeetat, Kirjoitukset ja Uusi testamentti.
Se kirja tarjoaa meille paljon mahdollisuuksia kuulla Jumalaa.
Jumala sanoo: -
"...hoitakoon Aaron poikineen niitä illasta aamuun asti Herran edessä.
Tämä olkoon ikuinen säädös, -
jota israelilaiset noudattakoot sukupolvesta sukupolveen."
Meidän on loistettava pimeydessä ja oltava todistuksena.
Jumalankin on nähtävä lamppumme sytytettynä.
Huomasin erään asian siitä lampusta, josta tässä puhutaan.
Katsotaan, mitä Jumalan Sana siitä sanoo.
Olen täysin samaa mieltä.
Sananl. 20:27: -
"Ihmisen henki on Herran lamppu: -
se tutkistelee sydämen kammiot kaikki."
"Ihmisen henki on Herran lamppu: -
se tutkistelee sydämen kammiot kaikki."
Mitä se tarkoittaa?
Ihmisen henki on Herran lamppu.
Se syttyy ja palaa, -
kun kasvamme suhteessamme Jumalaan.
Jumala antaa öljyn siihen lamppuun.
Meidän on opittava ottamaan sitä vastaan.
Ennen kaikkea tarvitaan uskoa.
Hepr. 11:6: -
"Mutta ilman uskoa on mahdoton olla otollinen; -
sillä sen, joka Jumalan tykö tulee, täytyy uskoa, että Jumala on -
ja että hän palkitsee ne, jotka häntä etsivät."
Jumalaa on lähestyttävä uskoen. Ilman uskoa emme saa mitään.
Roomalaiskirje sanoo, että se, mikä ei ole uskosta, on syntiä.
Jos yritämme kääntyä Jumalan puoleen -
ja kehittää suhdettamme Häneen, -
mutta emme käytä uskoa, jonka olemme saaneet Messiaan armossa, -
tuhlaamme vain aikaa, ja mikä pahempaa, teemme syntiä.
Älkäämme syyllistykö siihen!
Mikä on ensimmäinen keino, -
jolla kehitämme suhdettamme Jumalaan -
ja Hänen Poikaansa Jeshuaan?
Jeshua sanoi: "En minä jätä teitä orvoiksi; minä tulen teidän tykönne."
Hän lähetti meille Pyhän Hengen.
Missä Pyhä Henki siis on tultuaan maan päälle?
Sisällämme.
Jumala sanoi tulevansa asumaan keskellemme.
Pyhä Henki elää meissä.
Kun kehitämme suhdettamme Pyhään Henkeen, -
kehitämme suhdettamme itse Jumalaan.
Ennen kaikkea meidän on uskottava, -
että se on oikein ja totta.
Toinen keino on rukous.
Rukous on voitelun avain.
Monet asiat ovat tärkeitä suhteen kehittämiselle Jumalan kanssa, -
mutta tärkein niistä on rukous.
Se on keskustelua Jumalan kanssa.
Ei se ole sitä, että Jumalan luo vain tullaan -
kuin supermarkettiin.
Jumalan luo tullaan kuulemaan, mitä Hänellä on sanottavaa.
Tietysti meilläkin on Hänelle sanottavaa, -
ja Häntä voi ensimmäisenä kiittää kaikesta, mitä Hän on antanut.
Jumala vastaa aina. Sekin, kun Hän ei vastaa, on vastaus.
Jos Hän ei vastaa, vastaus olisi ehkä ollut meille liian raskas.
Hän ei halua meille mitään pahaa.
Hän on valkeuksien Isä, -
joka antaa vain hyviä lahjoja.
Vastaamattomuuskin on vastaus.
Jos emme saa heti sitä, mitä pyydämme, ajattelemme: -
"Hän ei rakasta minua. Hän on unohtanut minut."
Ei, vaan Hän opettaa meille jotain tärkeää.
Esimerkiksi kärsivällisyyttä -
ja kestävyyttä.
"Mutta toivo ei saata häpeään, -
sillä Jumalan rakkaus on vuodatettu meidän sydämiimme -
Pyhän Hengen kautta."
Se, mikä avaa meille hengellisen maailman, -
on rukous Jeshua Messiaan nimessä.
Se täyttää meidät öljyllä.
Pyhä Henki alkaa johdattaa meitä, ja ymmärrämme, -
että "ihmisen henki on Herran lamppu: -
se tutkistelee sydämen kammiot kaikki."
Siksi Jeshua sanoi, että sen, joka uskoo Häneen, -
hänen sisimmästään on juokseva elävän veden virrat.
Kun rukoilet, et ainoastaan tiedä järjelläsi, -
että Pyhä Henki asuu hengessäsi, -
vaan koet sen.
Opit ja saat kokemusta siitä, -
että Pyhä Henki on yhteydessä henkeesi.
Se ei kuitenkaan jää siihen.
"Kiitä Herraa, minun sieluni, ja kaikki, mitä minussa on -
hänen pyhää nimeänsä."
Se muuttuu eläväksi todistukseksi ihmisille maan päällä.
Sinusta tulee valon todistaja pimeyden keskelle.
"Te olette maan suola ja maailman valkeus."
Toivottavasti kaikki on selvää tähän asti.
Seuraavaakaan asiaa ei pidä unohtaa.
2. Moos. 27:21: "...illasta aamuun asti Herran edessä.
Tämä olkoon ikuinen säädös, -
jota israelilaiset noudattakoot sukupolvesta sukupolveen."
Tässä puhutaan myös Herran huoneesta, -
ilmestysmajasta.
Se oli tapaamispaikka.
Siellä Mooses ja kaikki, jotka etsivät Herraa, kohtasivat Jumalan.
Se oli paikka Pyhän Jumalan tapaamiseen.
Uudessa testamentissa sanotaan, että me olemme Jumalan temppeli.
Siksi Paavali sanoi, -
että meidän on otettava vaari Messiaan opista, -
kuten hän kirjoitti Timoteukselle.
Meidän on keskityttävä siihen, mikä on sisällämme, -
ja Messiaan oppiin.
Mutta sen lisäksi on olemassa seurakunta.
Olemme yksinämme vain ruumiinosia, -
mutta yhdessä olemme Messiaan seurakunta.
Jeshua on seurakunnan pää.
Seurakunnat ovat paikallisia.
Meidän on erityisesti muistettava seurakuntien johtajia.
Jumala tahtoo seurakunnasta elävän todistuksen tälle maailmalle.
Seurakunnassa ei voi olla pimeyttä, ei opissa eikä ihmisissä, -
jotka johtavat seurakuntaa Pyhän Hengen johdatuksessa.
Heidän pitää itsekin elää Pyhän Hengen johdatuksessa.
Heidän pitää itsekin kuulla Jumalaa.
Heillä tulee olla hyvä todistus ulkopuolella olevilta, -
kuten Paavali kirjoittaa Timoteukselle.
Se on tärkeää!
Paikallisseurakunnan on oltava -
elävä todistus tälle maailmalle.
Seurakunnan johtajien täytyy huolehtia siitä, -
että seurakunta vaeltaa Messiaan valkeudessa.
Siksi seurakunnan on pitäydyttävä Messiaan opissa, -
ei ihmisten valheopeissa, -
ei kaiken maailman psykologien ja filosofien opeissa, -
vaan Jeshua Messiaan opissa.
Se oppi muuttaa ihmiselämän -
ja kasvattaa ihmisen henkeä.
Ihmisen hengen pitää kasvaa.
Jumalan asettamat johtajat kasvavat itsekin.
Seurakuntakin kasvaa johtajien opetuksessa.
Onnetonta, jos niin ei tapahdu!
Aina on niitä, jotka eivät halua kasvaa.
Älkäämme keskittykö heihin, vaan omaan elämäämme!
Johtajien täytyy tietysti kiinnittää huomiota seurakuntaansa, -
ettei synti tai katkeruuden juuri pääse kasvamaan siellä, -
kuten Heprealaiskirjeen luvussa 12 sanotaan.
Kuten Eesaulla, joka itkien pyysi jälkeenpäin siunausta isältään, -
mutta turhaan.
Jumalan antamaa siunausta ei voinut enää muuttaa.
Johtajien täytyy huolehtia siitä, ettei seurakunnassa ole haureutta -
eikä sellaisia kuin Eesau.
Jeshuan tieltä ei saa poiketa -
kaiken maailman tarinoiden ja turhuuksien pariin.
Seurakunnan lampun täytyy olla aina sytytetty.
Se lamppu on Messiaan oppi.
Jeshua on Jumalan Sana, joka tuli lihaksi.
Jeshua on Sana, -
joka antaa elämän ja valon kaikille ihmisille.
Valkeus loistaa pimeydessä, eikä pimeys sitä käsittänyt.
Miten tärkeää onkaan elää Pyhän Hengen voitelussa -
sekä henkilökohtaisessa arkielämässä että seurakunnassa!
Seurakunta on osa meitä, ja me olemme osa sitä.
Jos jokainen huolehtii öljystään, -
rukouksesta, Sanan lukemisesta, Pyhän Hengen kuulemisesta, -
Kirjoitusten ymmärtämisestä ja kuuliaisuudesta Jumalalle, -
siitä, että ei noudata omaa tahtoaan, -
vaan Herran Jeshuan tahtoa, -
silloin seurakunta jatkaa sitä tietä, -
jonka Herra osoitti Israelin lapsille.
Tuomme jokainen öljymme lamppuun.
Niin me kaikki kasvamme hengessä -
ja seurakunnasta tulee elävä todistus ihmisille.
Se loistaa kaupungin pimeydessä.
Ihmiset näkevät sen ja tulevat sinne, ja muuttuvat.
Siirrytään Matteuksen evankeliumiin.
Matt. 5:14―16: -
"Te olette maailman valkeus.
Ei voi ylhäällä vuorella oleva kaupunki olla kätkössä..."
Tämä tarkoittaa tietysti Jerusalemia.
"...eikä lamppua sytytetä ja panna vakan alle, -
vaan lampunjalkaan, ja niin se loistaa kaikille huoneessa oleville.
Niin loistakoon teidän valonne ihmisten edessä, -
että he näkisivät teidän hyvät tekonne -
ja ylistäisivät teidän Isäänne, joka on taivaissa."
On mielenkiintoista, -
että Jumala käski Moosesta käskemään israelilaisia -
tuomaan päivittäin puhdasta, survomalla saatua oliiviöljyä -
jatkuvasti palavaa lamppua varten.
Kuten alussa sanoin, aiemmin puhuttiin anneista.
Jumala ei käskenyt tuomaan anteja, vaan Hän vain pyysi niitä.
Vaikka Hän ei käskisikään, -
Hänen pyyntönsäkin on meille suuri velvollisuus.
Meidän on tuotava lahjamme Herran huoneeseen, köyhille ja niin edelleen.
Mutta Herra suorastaan käskee tuomaan öljyä!
Ja Jeshua sanoo meitä maailman valkeudeksi!
Olemme kuin kaupunki ylhäällä vuorella.
Kaikki näkevät meidät. Huomatkaa se!
Jeshua on asettanut meidät maailman valkeudeksi.
Sitä varten Hän tuli.
Ette voi piiloutua, sillä Messiaan nimi on lausuttu teidän ylitsenne.
Teitä sanotaan messiaanisiksi. Te olette Hänen opetuslapsiaan.
Kaikki katsovat, miten te käyttäydytte.
Elättekö niin kuin puhutte?
Ymmärrättekö, mistä on kyse?
Jeshua tuli tehdäksemme meistä maailman valkeuden.
Emme pystyisi siihen oman vanhurskautemme varassa.
Jeshua tuli, kuoli ristillä, nousi kuolleista, -
vanhurskautti meidät hengessä ja antoi anteeksi syntimme, -
ja niin meistä tuli maailman valkeus.
Kaikki katsovat meitä.
Olemme maan suola. Mitä se tarkoittaa?
Maailma on meitä varten.
Maailma on olemassa, koska me olemme olemassa.
Jos meitä ei olisi, maailma pilaantuisi kokonaan.
Suola suojelee pilaantumiselta.
"Niin loistakoon teidän valonne ihmisten edessä, -
että he näkisivät teidän hyvät tekonne -
ja ylistäisivät teidän Isäänne, joka on taivaissa."
Kun kasvamme hengessä, kuulemme Herraa, -
rukoilemme, keskustelemme Jumalan kanssa -
ja haluamme kasvaa seurakunnassa ja olla todistuksena Messiaasta, -
se ei jää sisällemme, vaan tulee aina ulos, -
ja ihmiset näkevät hyvät tekomme ja ylistävät Isää, joka on taivaassa.
He liittyvät meihin ja ottavat uskon vastaan.
Toivotan teille ja itsellenikin, -
että ihmiset näkisivät hyvät tekomme, valkeuden pimeydessä, -
ja ottaisivat uskon vastaan ja liittyisivät meihin, -
Messiaan ruumiiseen ja Messiaan tulevaan kuningaskuntaan.
Jumala siunatkoon teitä, shalom Jerusalemista!
Suomennos: Hannele Lehtoranta